REPUBLIKA SRBIJA RESTRIKTIVNO

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/226-21

27. maj 2021. godine

B e o g r a d

ZAPISNIK

31. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 27. MAJA 2021. GODINE

Sednica je počela u 09,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Duško Tarbuk, Olivera Pešić, Bratimir Vasiljević, Ana Čarapić i Milorad Mijatović.

Sednici su prisustvovali zamenici članova Odbora: Nikola Vojinović (zamenik Nikole Jolovića), Ana Beloica (zamenik Sonje Vlahović), Velibor Milojičić (zamenik Gorana Kovačevića), Svetlana Milijić (zamenik Bobana Birmančevića), Zoran Tomić (zamenik Bratimira Vasiljevića), Mihailo Jokić (zamenik Vladimira Marinkovića) i Marina Mirković (zamenik Ljiljane Kuzmanović Vujaković).

Sednici nisu prisustvovali članovi Odbora: Dušan Bajatović, Zoltan Pek, Vojislav Vujić, niti njihovi zamenici.

Sednici su prisustvovali i predstavnici Ministarstva finansija: Siniša Mali, ministar finansija, Slavica Savičić, državni sekretar, i Dragan Demirović, pomoćnik ministra.

Na osnovu člana 255. stav 3. Poslovnika Narodne skupštine, članovi Odbora Veroljub Arsić, Milorad Mijatović, Bratislav Vasiljević, Ana Čarapić, Mihailo Jokić i Velibor Milojičić uputili su obrazloženi predlog da ova sednica, na kojoj Odbor razmatra Predlog pregovaračke pozicije Republike Srbije za Međuvladinu konfereniju o pristupanju Republike Srbije Evropskoj uniji za Pregovaračko poglavlje 16 – „Oporezivanje“, bude zatvorena za javnost. Ovo s obzirom na to da ovaj dokument, u skladu sa članom 10a Uredbe o kancelarijskom poslovanju organa državne uprave, nosi oznaku „restriktivno“, odnosno da sadrži podatke koji su po svojoj prirodi osetljivi.

Odbor je jednoglasno (11 narodnih poslanika je glasalo „za“) usvojio predlog da se sednica zatvori za javnost.

Na predlog predsednika, Odbor je, jednoglasno (11 narodnih poslanika je glasalo „za“), utvrdio sledeći

D n e v n i r e d:

1. Razmatranje Predloga pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 16 - “Oporezivanje“, koji nosi oznaku „RESTRIKTIVNO“.

**PRVA TAČKA DNEVNOG REDA: Razmatranje Predloga pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 16 - “Oporezivanje“, koji nosi oznaku „RESTRIKTIVNO“**

Siniša Mali, ministar finansija, predstavio je Predlog pregovaračke pozicije za Poglavlje 16 – „Oporezivanje“.

U diskusiji je učestvovao narodni poslanik Mihailo Jokić.

Odbor je odlučio (jednoglasno, sa 14 glasova „za“) da da pozitivno mišljenje na Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 16 - „Oporezivanje“.

Odbor je, na osnovu člana 55. Poslovnika Narodne skupštine i tačke 3. Odluke o postupku razmatranja predloga pregovaračke pozicije u procesu pregovora o pristupanju Republike Srbije Evropskoj uniji, podneo Odboru za evropske integracije sledeći

I Z V E Š T A J

 Odbor za finansije, republički budžet i kontrolu trošenja javnih sredstava daje pozitivno mišljenje na Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Pregovaračko poglavlje 16 - „Oporezivanje“.

Sednici Odbora je prisustvovao Siniša Mali, ministar finansija.

Za izvestioca Odbora na sednici Odbora za evropske integracije određena je Aleksandra Tomić, predsednik Odbora.

Na osnovu člana 256. Poslovnika Narodne skupštine, Odbor je jednoglasno (14 narodnih poslanika je glasalo „za“) doneo odluku da dâ sledeće saopštenje za javnost sa ove sednice:

 „Odbor za finansije, republički budžet i kontrolu trošenja javnih sredstava je, na sednici održanoj 27. maja 2021. godine, koja je bila zatvorena za javnost, razmotrio i dao pozitivno mišljenje na Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 16 – „Oporezivanje.

Sednici je predsedavala Aleksandra Tomić, predsednik Odbora.“

 Sednica Odbora je zaključena u 09,55 časova.

 SEKRETAR PREDSEDNIK

 Tijana Ignjatović dr Aleksandra Tomić